text: Hingsten fra Kolding bliver nummer to til EM i enkeltstart
  08 august 2019 kl. 14.10
  Torsdag eftermiddag sluttede Kasper Asgren som nummer to til europamesterskabet i enkeltstart.
  25 minutter og 15 sekunder tog det 24-årige Kasper Asgreen fra Kolding at tilbagelægge de 22,4 kilometer til EM i enkeltstart i Holland.
  Danskeren, der har fået kælenavnet Hingsten fra Kolding, sikrede sig sølvet blandt de 35 ryttere i herreeliten, kun overgået af holdkammeraten fra Quick-Step, den 19-årige belgier Remco Evenepoel, der slog danskerens tid med 18 sekunder.
  Bronzemedaljen gik til briten Alex Dowsett, der var to sekunder langsommere end Asgreen, men til gengæld slog fjerdepladsen Stefan Küng med kun 17 hundrededele.
  
  